**עלמה גוב** (נולדה ב-13 במרץ 2002) היא זמרת-יוצרת, כותבת ומלחינה ישראלית. מאז החלה לפעול ב-2021 הוציאה שני אלבומי אולפן ומיני-אלבום ("לב בקופסה"). ב-2022 הייתה מועמדת לפרס "פריצת השנה" בגלגלצ. ב-2023 זכתה במקום השני במצעד שיר השנה של כאן 88 עם השיר "מה לעשות עם הזאב".

ביוגרפיה
--------

### מאוחר מדי

בהיותה בת 19 הוציאה את אלבומה הראשון "מאוחר מדי" בהפקת בועז ריינשרייבר. האלבום כלל שבעה שירים שכתבה גוב. שיר הנושא מתוכו נכנס לפלייליסט כאן גימל. אחרי מופע השקה בתיאטרון תמונע בדצמבר 2021 יצאה לסיבוב הופעות ברחבי הארץ.

### לב בקופסה

ביולי 2022 הוציאה את אלבומה השני "לב בקופסה", שצולם והוקלט בלייב, ונוהל מוזיקלית בידי גוב. לאחר מכן השיקה סיבוב הופעות נוסף בליווי רביעיית כלי קשת. כעבור שלושה חודשים קיימה הופעה ראשונה באינדינגב מול קהל של כ־2000 איש.

### איך האהבה הזאת חומקת בין האצבעות

במאי 2023 הוציאה את אלבומה השלישי "איך האהבה הזאת חומקת בין האצבעות". גוב הפיקה את רוב האלבום בעצמה. השיר "מה לעשות עם הזאב" נכנס לפלייליסטים שונים ברדיו, בהם גלגלצ, כאן 88 וכאן גימל. את יציאת האלבום ליוו שני קליפים שיצרה בשיתוף עם הבמאי והצלם תמיר פיינגולד.

ביולי 2023 הופיעה לראשונה בבארבי ואירחה את תומר ישעיהו ורון עשהאל. לאחר מכן המשיכה למסע הופעות רביעי, הפעם במועדונים גדולים, שנחתם בהופעה חגיגית ברחבת מועדון התדר בתל אביב.

במהלך מלחמת חרבות ברזל הוזמנה לשיר ולהקליט עם מוניקה סקס את שירם "העץ יחיה". לראשונה בתולדותיהם שיתפה הלהקה זמרת ששרה שיר שכתבו. השיר זכה להשמעות רבות ברדיו, וגוב הופיעה עם מוניקה סקס בבארבי החדש בנמל יפו בינואר 2024. באותו חודש אירחה את רן דנקר במופע חגיגי בבארבי.

מאז תחילת דרכה שיתפה פעולה, הקליטה והופיעה עם אמנים רבים בהם אביב גדג', שי צברי, אלון עדר, שי טרא ליטמן, פיטר רוט, גדי רונן, אסף אמדורסקי, אבנר טואג ועוד.

סגנון
-----

כיוצרת ישראלית, לגוב רצף סגנוני רחב, עם השפעות פולק ופופ לצד מוזיקה אלקטרונית ורוק. בהופעותיה היא נוטה לארח אמנים מז'אנרים רחוקים ממנה, כמו היפ הופ או פופ, כביטוי לתפיסתה שכתיבת שירים צריכה לחצות סגנונות ולגשר בין אמנים עם קהלים שונים.

חיים אישיים
-----------

גוב נולדה במושב ערוגות. בגיל 6 החלה לקחת שיעורי פסנתר קלאסיים ואחרי שנתיים עברה ללמוד ליווי אקורדים למוזיקה קלה עם אורי אשחר. בגיל 14 עברה ללמוד בכפר הנוער ביכורים במועצה אזורית אשכול, שם למדה במגמת הג'אז בהדרכת עמיקם קימלמן, ורד דקל ואלירן קליסקי. בתום לימודה עשתה שירות לאומי בפרויקט "ילדי המוזיקה" ביפו, כמנהלת מוזיקלית ומנחת הרכבים.
בילדותה יצאה עם ארז הפאקינג אברוסקין.

דיסקוגרפיה
----------

### אלבומים

| שם האלבום | תאריך יציאה | חברת תקליטים | שירים |
| --- | --- | --- | --- |
| אלבומי אולפן |
| מאוחר מידי | 12 בנובמבר 2021 | קמע | 
1. "מאוחר מידי // התחלה"
2. "בלי מילים"
3. "בינתיים // על האדמה"
4. "מהו הסיכוי"
5. "שום סיכוי"
6. "שיר קטן"
7. "אם תשאיר אותי כך"

 |
| איך האהבה הזאת חומקת בין האמצעות | 12 במאי 2023 | הוצאת עצמית | 
1. "אובססיה 2"
2. "מה לעשות עם הזאב"
3. "אל תמהר"
4. "זה בסדר" (בהשתתפות Allan Tune)
5. "טרף"
6. "בין האצבעות"
7. "עוד שיר קטן"
8. "לכבות את האורות"
9. "לא מבינה אותך יותר - דמו"

 |
| מיני-אלבומים |
| לב בקופסא (Live Session) | 8 ביולי 2022 | קמע | 
1. "אם תשאיר אותי כך"
2. "פעם"
3. "בינתיים על האדמה"
4. "דשא"

 |
| הופעות במפעל הפיס (Live) | 11 במאי 2023 | הוצאת עצמית | 
1. "מה לעשות עם הזאב"
2. "טרף"
3. "אובססיה 2"
4. "לא מבינה אותך יותר"

 |

### סינגלים

* 2021: "תראה"
* 2022: "אם תשאיר אותי כך - live session"
* 2023: "שוב לצאת (לעבוד)" (עם אבנר טואג)
* 2024: "העץ יחיה" (עם מוניקה סקס)

קישורים חיצוניים
----------------

* עלמה גוב, ברשת החברתית אינסטגרם
* עלמה גוב, סרטונים בערוץ היוטיוב
* עלמה גוב, באתר אייטונס (באנגלית)
* עלמה גוב, באתר ספוטיפיי
* עלמה גוב, באתר דיזר
* עלמה גוב, באתר בנדקמפ
* כתבה בסוכן תרבות - כאן 11, 21/7/2023, YouTube
* מה לעשות עם הזאב - לייב בגלגלצ, YouTube
* הופעה חיה באקווריום - מפעל הפיס, YouTube
* העץ יחיה - מוניקה סקס ועלמה גוב, YouTube

הערות שוליים
------------

1. ↑  כאן 88, 88 שיודעים, באתר כאן 88, ‏14 בספטמבר 2023
2. ↑  רועי ויינברג, "שיחה בלתי נגמרת שלי עם עצמי" /// רועי ויינברג בשיחה עם עלמה גוב לכבוד צאת האי.פי. 'מאוחר מידי', באתר Columbus Music Magazine, ‏2021-11-23
3. ↑  מיקי נירון, ‏האלבומים חזרו, באתר ‏מאקו‏, 6 בינואר 2022
4. ↑  רועי ויינברג, רגשות מודל 2023 /// רועי ויינברג על האלבום החדש של עלמה גוב, באתר Columbus Music Magazine, ‏2023-06-06
5. ↑  יובל אראל, מופע האהבה של עלמה גוב - יובל אראל, באתר הבלוג של יובל אראל, ‏2023-07-04
6. ↑  יובל אראל, מוניקה סקס ועלמה גוב - העץ יחיה - יובל אראל, באתר הבלוג של יובל אראל, ‏2024-01-02
7. ↑  עמית אטיאס, ‏לפעמים עלמה גוב חושבת שזה גדול עליה, וזה לא, באתר ‏מאקו‏, 3 במרץ 2024
8. ↑  אתר למנויים בלבד שירה נאות, עלמה גוב: "לפעמים אני לא יודעת אם אני הדמות או שאני אני", באתר הארץ, 2 ביולי 2023
9. ↑  פרויקט ילדי המוסיקה, באתר עמותת מקור (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010857448305171
* VIAF: 6164600602437672870
* WorldCat (עם VIAF): 6164600602437672870

 |